钦定古今图书集成/明伦汇编/官常典/第747卷 > 李廉仲〈父士骥 弟干生 子廷魁〉
## 钦定古今图书集成/明伦汇编/官常典/第747卷 > 李廉仲〈父士骥 弟干生 子廷魁〉

按《诸城县志》：“廉仲，字墨源，丁丑科进士，授直隶任丘
知县。莅任七月，值崇祯戊寅冬，城陷，身冒矢石，遂死
于城下。父士骥，母张氏，弟干生，子廷魁，一时并遇害。
上台为之申请题奏褒奖，未果。胞兄冲斗跋涉千馀
里，泣血觅尸，于任丘南城濠畔冰坑之上，得廉仲遗
尸，而胸背数处皆带箭穿入，其面目如生，遂扶榇以”
归。